k startowej stronje | archiw | impresum | kontakt
wutora, 23.10.2018 | k dolnoserbskej wersiji
Renej Šuster, Łakoma 05.12.2005
Pśechwatanje pśi wótgłosowanju młoźinskego magacina Bubak
Zachopjeńk nowembra jo młoźinski radijowy magacin BUBAK pśechwatał swójich pśisłucharjow z pšašanim „Chto buźo Dolnoserb lěta 2005?“ Rownocasnje jo MDR (pśedewšym pla Górnoserbow) wuzwólił Handrija Zejlerja (1804–1872) ako njejsławnjejšego Serba. Ale hynac ako pla MDR su dejali te kandidaty pla Bubaka hyšći žywe byś.
88 luźi jo w běgu jadnogo mjaseca wótgłosowało a na dolnoserbskej schadowance 26. nowembra jo se pón mógał ten ceło pśechwatany dobyśaŕ cesćiś: Torsten Mak, ceptaŕ za nimšćinu a serbšćinu na Dolnoserbskem gymnaziumje (DSG) jo nejwěcej woblubowany był. Jomu slěduju Angela Šurmanowa, teke ceptarka, Manfred Starosta, awtor serbskich słownikow, Waltraut Stoltowa, ceptarka, a Nikolaus Opolka, něgajšny wuknik na DSG, kenž jo do Mexika wudrogował. Cełe top 10 namakaśo w interneśe pód www.rbb-online.de/bubak.
Take „wólby“ jo Dolna Łužyca prědny raz měła, pśi kótarychž jo šło jano wó ceło subjektiwne měnjenje, chto nam ako Serb w našom žywjenju nadpadnjo, a to pozitiwnje.
Se wě, to cełe jo žortna akcija była a ako taka teke wuspěšna. Wěcej z togo wuslědka interpretěrowaś njejo lažko. Wašnja wótgłosowanja jo była tak połna klasisikich „napšašowańskich zmólkow“, až sociolog móžo jano wótkiwaś. Na pśikład su byli wušej połojcy wótgłosujucych ceptarje, wukniki abo absolwenty samskeje šule. Tomu wótpowědujuce stoje wšykne top 5 – tśi ceptarje, jaden słownikaŕ a jaden (něgajšny) wuknik – za tu šulu abo za „šulsku serbšćinu“. (Głosow za „zwenkašulskich“ luźi jo teke bejnych było, ale te njejsu se na nikogo pšawje koncentrěrowali.)
Ale snaś dajo se rowno z togo něco wucytaś. Gaby na pśikład pla Górnoserbow, Nimcow abo Barlinskich Turkow pšašali wuknikow a absolwentow jadnogo gymnaziuma za nejwěcej woblubowanym Górnoserbom, Nimcom abo Barlinskim Turkom, ja njamógu se pśedstajś, až by ceptarje a sobuwukniki tam tak derje wótrěznuli. Pla nas pak definěrujo nabejnje wjele luźi swój póśěg k serbskej identiśe we głownem pśez šulu. Abo hynac gronjone: za nich njegrajo serbstwo zwenka šule taku wjeliku abo taku pozitiwnu rolu.
Nic wěcej? Hyšći nic?
Lěc wzějomy to ako chwalbu za DSG abo ako póstarcenje za wšych drugich – kuždy/-a, kenž jo nanejmjenjej jaden głos dostał/-a – a tych luźi jo wjele – ma swóje zasłužby a jo woblubowany/-a we Serbach.
Chceće swoje měnjenje k tutemu přinoškej wozjewić?
Wobdźělće so na našej diskusiji!
pol_Latn szl_Latn afr_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ces_Latn slk_Latn